CELEX: E2004G0005
Language: fi
Date: 2004-09-24 00:00:00
Title: EFTA-valtioiden pysyvän komitean päätös N:o 5/2004/PK, tehty 23 päivänä syyskuuta 2004, ETA:n rahoitusjärjestelmän kustannusjakoperiaatteesta

30.6.2005   
            
            
               FI
            
            
               Euroopan unionin virallinen lehti
            
            
               L 168/48
            
         EFTA-VALTIOIDEN PYSYVÄN KOMITEAN PÄÄTÖS
   N:o 5/2004/PK,
   tehty 23 päivänä syyskuuta 2004,
   ETA:n rahoitusjärjestelmän kustannusjakoperiaatteesta
   EFTA-VALTIOIDEN PYSYVÄ KOMITEA, joka
   ottaa huomioon Euroopan talousalueesta tehdyn sopimuksen, jäljempänä ’ETA-sopimus’, sellaisena kuin se on mukautettuna Euroopan talousalueesta tehdyn sopimuksen mukauttamisesta tehdyllä pöytäkirjalla,
   ottaa huomioon sopimuksen Tšekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan osallistumisesta Euroopan talousalueeseen, jäljempänä ’ETA:n laajentumissopimus’,
   ottaa huomioon ETA:n laajentumissopimuksella ETA-sopimukseen sisällytetyn ETA:n rahoitusjärjestelmää koskevan pöytäkirjan 38a,
   ottaa huomioon Norjan kuningaskunnan ja Euroopan yhteisön sopimuksen Norjan rahoitusjärjestelmästä vuosille 2004–2009,
   ottaa huomioon ETA:n rahoitusjärjestelmän välivaiheen komitean perustamisesta 4 päivänä joulukuuta 2003 tehdyn EFTA-valtioiden pysyvän komitean päätöksen N:o 4/2003/PK,
   ottaa huomioon rahoitusjärjestelmäkomitean perustamisesta 3 päivänä kesäkuuta 2004 tehdyn EFTA-valtioiden pysyvän komitean päätöksen N:o 4/2004/PK,
   ON PÄÄTTÄNYT SEURAAVAA:
   1 artikla
   ETA:n EFTA-valtioiden rahoitusosuudet ETA:n rahoitusjärjestelmään ajanjaksolla 2004–2009 määritellään tämän päätöksen liitteen perusteella.
   2 artikla
   Tämä päätös tulee voimaan välittömästi.
   3 artikla
   Tämä päätös julkaistaan Euroopan unionin virallisen lehden ETA-osastossa ja ETA-täydennysosassa.
   
      Tehty Brysselissä 23 päivänä syyskuuta 2004.
      
         
            EFTA-valtioiden pysyvän komitean puolesta
         
         
            Puheenjohtaja
         
         Kjartan JÓHANNSSON
         
            Pääsihteeri
         
         William ROSSIER
      
   
   LIITE
   ETA:N RAHOITUSJÄRJESTELMÄN KUSTANNUSJAKOPERIAATTEEN TEKNINEN KUVAUS AJANJAKSOLLA 2004–2009
   
               1.
            
            
               ETA:n EFTA-valtioiden rahoitusosuudet ETA:n rahoitusjärjestelmään perustuvat bruttokansantuotteeseen (BKT) kolmelta viimeisimmältä vuodelta, joilta tiedot ovat saatavissa. Kunkin ETA:n EFTA-valtion rahoitusosuudet varainhoitovuodelle t lasketaan seuraavan kaavan mukaisesti:
               Rahoitusosuus (t) = ((BKT(t-4)/BKTEFTA
                  (t-4)) + (BKT(t-3)/BKTEFTA
                  (t-3)) + (BKT(t-2)/BKTEFTA
                  (t-2))) : 3
            
         
               2.
            
            
               Kaavassa BKTEFTA merkitsee ETA:n EFTA-valtioiden kokonaisbruttokansantuotetta, kun taas BKT merkitsee kulloinkin kyseessä olevan ETA:n EFTA-valtion bruttokansantuotetta.
            
         
               3.
            
            
               Kunkin yksittäisen ETA:n EFTA-valtion rahoitusosuus kuhunkin rahoitusjärjestelmän viiteen vuotuiseen erään vastaa näin ollen kyseisen valtion keskimääräistä BKT-osuutta ETA:n EFTA-valtioiden kokonaisbruttokansantuotteesta kolmelta viimeisimmältä vuodelta, joilta tiedot ovat saatavissa.
            
         
               4.
            
            
               ETA:n EFTA-valtioiden kansallisten tilastokeskusten on toimitettava BKT:tä koskevat tiedot.
            
         
               5.
            
            
               Rahoitusosuudet ilmaistaan euroina.
            
         
               6.
            
            
               Liechtenstein ei toimita virallisia BKT-lukuja, joten kyseistä maata koskevat luvut arvioidaan jakamalla Sveitsin BKT maan vakinaisen väestön määrällä ja kertomalla tulos Liechtensteinin vakinaisen väestön määrällä.
            
         
               7.
            
            
               BKT-tiedot, joihin tietyn vuoden t rahoitusosuudet perustuvat, on toimitettava kyseisen vuoden 1 päivään helmikuuta mennessä, ja niiden on koskettava vuosia t-4, t-3 ja t-2.